Burundis flagg og våpen
Store norske leksikon,Geografi,Flagg og nasjonalsymboler,Flagg og våpen
Burundis flagg har et hvitt andreaskors på en bakgrunn av røde felter oppe og nede, og grønne felter til venstre (inne ved stangen) og til høyre. En hvit disk i korsets skjæringspunkt inneholder tre røde, sekstaggede stjerner med grønne border. Stjernene symboliserer landets tre etniske grupper. Fargene skal stå for uavhengighetskampen (rødt), fred (hvitt) og håp (grønt).
Flagget ble offisielt antatt i 1967, da de tre stjernene erstattet tidligere symboler knyttet til kongemakten. Riksvåpenet Riksvåpenet består av et rødt skjold med løvehode i gull og svart. Bak skjoldet er det tre spyd. Under skjoldet er det et bølget bånd med innskriften Unité – Travail – Progrès ('Enighet, arbeid, fremskritt'). Våpenet ble offisielt antatt i 1966. Les mer i Store norske leksikon Burundi Burundis befolkning Burundis historie Burundis politiske system flagg heraldikk riksvåpen